83 



formede, trekantede, og paa hvilke Planten meget let kan 

 kendes. Det er efter Formen af Frugten, der ligner en lille 

 Taske, at Planten har faaet Navn. I Sverrig kaldes den 

 nogle Steder Tareb, et gammelt arabisk Ord, der betyder 

 Børs eller Pung og som antages at stamme fra Middelalderen, 

 da en Del arabiske Mynter kom til Gotland. Dens Frø 

 tjener til Føde for mange Sangfugle. Den vokser næsten 

 overalt, paa Marker, ved Veje og i Haver. Paa Amager 

 kaldes den »Vor Herres Gryn«. Ved Ørholm i Nordsjælland 

 er funden en Afart med smukt røde Blomster. 



Fuglegræs. 



(Stella ria media). 



En anden yderst almindelig lille Plante er Fugle græs. 

 der hører til Nellikefamilien. Den forekommer næsten 

 overalt og blomstrer omtrent hele Aaret. Den kendes let 

 paa sine trinde, skøre Stængler, der dels er liggende, dels 

 opstigende og kun haarede paa den ene Side. Denne 

 Haarbræmme tjener mulig til at aflede Regnvandet hurtigere, 

 end det ellers vilde være Tilfældet, for at Regnen ikke skal 

 hæmme Plantens Respiration eller tynge den for stærkt nedad. 

 De smaa stilkede Blade er æg-hjerteformede. Blomsterne 

 sidder i Kvaste og har fem Bægerblade, fem smaa hvide 

 Kronblade, der er tvedelte eller kløvede til Grunden, og 

 3—5 Støvdragere med violette Støvknapper. Forøvrigt er 

 Antallet af Støvdragerne meget afvekslende, idet det kan 

 svinge fra 1 — 12, hvilken Svingning sandsynligvis skyldes 

 Planternes forskellige Livsvilkaar, der betinges af de ydre 

 Forhold: Tørke, Fugtighed, Varme og Lys. Blomsterne 

 aabner sig kun i klart Solskin; undertiden mangler Kron- 

 bladene. Fuglegræs er som Regel kun enaarig, men den 

 overvintrer ofte ved, at de nedliggende Stængler slaar Rod. 

 Den vokser bedst paa skør, dyrket Jord, og er et almindeligt, 

 men ikke meget skadeligt Ukrudt i Haver. Paa fastere Jord, 



